Къэбэрдей уэрамым тета сабий зыгъэпсэхупIэр къызэрагъэпэщыжынущ
Налшык къалэм и Къэбэрдей уэрамымрэ Нэгумэм и уэрамымрэ я зэблэкIыпIэм хуэзэу тета са-бий паркыр зэрагъэпэщыжу щIадзащ. Аттракционхэм я къалэ цIыкIур зыхуэщIауэ щытынур зи ныбжьыр илъэси 3-10-м ит сабийхэрщ.
Шахмат школыр здэщыта щIыпIэм деж къатитI хъу унэ щащIынущ. Абы и етIуанэ къатым шахмат школыр щIагъэтIысхьэжынущ, япэ къатым цIыкIухэр зэрыджэгу автоматхэмрэ сабийхэм папщIэ каферэ щыIэнущ. Революционнэ уэрамымрэ Нэгумэм и уэрамымрэ автомашинэ гъэувыпIэхэр къыщызэрагъэпэщынущ. Мы паркым ит жыгхэр псори къэнэнущ, езыр зэрыщыту зэIузэпэщ ящIынущ.
БОРЫКЪУЕЙ Анатолэ.
